Netvibes hag iGoogle    Ur wech e oa hag ur wech ne oa ket, met ur wech e oa bepred…Google, hag e c'hoant da vountan ar rouedad ar pellan posubl.  Ar pezh a blij ar muian din, er maez eus ar c'hlasker, n'eo ket Youtube. Youtube a c'hell bezan fentus ha kentelius hervez ar pezh a seli, met n'on ket yaouank flamm ken hag plijetoc'h on pa kavan ur  meziant a zo er memes tro aes hag a c'hell servij bemdez.  Hag iGoogle a zo deus ar re-se. Ur strollad pajennou internet eo, a c'hell dastum meur a meziant ha meur a lec'hienn e vefe daou deoc'h implijout pe bizitan pep hini d'e dro heptan.  Gall a rit koumanantin evit netra evit adkavout anezho holl pa po c'hoant.  Da skwer ma c'hont din me a zastum ur bajenn gant podkastou, oroskop, keleier, ur bajenn diduamantou gant sonerezh, ur bajenn labour gant ma fostelou, ma zeiziataer, keleier micherel,  ar c'hlasker niverennou pellgomz "pajennou melen", fichennou an dud on e darempred ganto, ma fostelou Google mail, hag all hag all…  Un dra fentus eo ar c'hinkladur ho po tro da zibab. Ma hini eo un endro a denn eus an natur hag a zo liammet gant mare eus an devezh lec'h m'emaomp. Kregin a ra gant ul liv mouk hag oranjez pa erruan er burev, gant an heol o sevel, evit diskouezh ar stered hag al loar araok ez echufen ma zevezhiad labour, war ur fons glaz du.  Petra eo netvibes neuze e lari marteze?  Netvibes a zo tamm pe damm ar memestra, nemet al lec'hiennou hag ar programmou ez eus moien da zastum n'int ket tout ar memes re eget e-barzh iGoogle, ha troet eo bet e brezhoneg etrefas al lec'hienn.  Kavet meus ur meziant all efedus tre evit ma labour, met a c'hell servij, d'am mennozh, da tout an dud, da larout eo "Creative pro office". Krouet e vez gantan pajennou hervez ar raktresou o peus da heulian. Moien zo kontan an amzer tremenet war pephini, dasparzhan al labour-se hervez an traou  d'ober, notennin an dud eus ar skipailh o deus traou d'ober er raktres hag an dud e vo ret mont e darempred ganto, sevel fakturennou, ober statistikou, dastum al lizhiri kaset, an taolennou savet hag all hag all…  Ar program-se n'am eus ket kavet anezhan war iGoogle.  E-barzh ma c'hont Netvibes, a zo digoust ivez, em eus podkastou c'hoazh, sonerezh, ma c'hont Facebook, ma c'hont Myspace, hini Flickr a zastum ma fotoiou, liv an amzer, ur bajenn labour gant Creative pro office, met n'am eus ket ma  fostelou labour dre outlook, peogwir hennezh ne gerz ket war Netvibes betek hen.  Moien zo ivez chench ar c'hinkladuriou gant fonsou liesseurt, ha tu zo memes chench doare pep widjet d'en em ziskouezh, dre liv ha stum.  Ma peus c'hoant da rein muioc'h a blas d'ho widjetou e vo ret deoc'h sevel nebeutoc'h a bannadou.  Ar programou bihan all a vez kavet en daou du, da larout eo war iGoogle ha Netvibes a zo da skwer, orolajou, jedouerou, Youtube, Daily motion, keleier boutin, ar meteo, c'hoariou hag  all…